Diari Oficial de la Generalitat Valenciana


Sumari del DOGV 9773, del 24-01-2024 (2024/538)

RESOLUCIÓ de 15 de gener de 2024, de la Presidència de la Generalitat, per la qual es revoca l'exempció de l'obligació de mantindre el lloc de secretaria de la Mancomunitat Alt Maestrat i es crea i classifica en classe tercera este lloc de treball.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9773

Data del DOGV
:   24-01-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/538


Data del document
:   15-01-2024

Organisme emissor
:   Presidència de la Generalitat

Tipus de document
:   Resolució

RESOLUCIÓ de 15 de gener de 2024, de la Presidència de la Generalitat, per la qual es revoca l'exempció de l'obligació de mantindre el lloc de secretaria de la Mancomunitat Alt Maestrat i es crea i classifica en classe tercera este lloc de treball. [2024/538]  
El Ple de la Mancomunitat Alt Maestrat, el 26 de setembre de 2023, va acordar sol·licitar a l'òrgan autonòmic competent en matèria d'administració local la revocació de l'exempció de l'obligació de mantindre el lloc de treball de secretaria de la Mancomunitat Alt Maestrat, així com la creació i classificació d'este lloc reservat a personal funcionari d'Administració Local amb habilitació de caràcter nacional pertanyent a la subescala de secretaria-intervenció. Així mateix, acordà sol·licitar l'autorització per a la provisió d'este, de manera interina, amb el nomenament d'una persona candidata de la borsa de treball creada per l'Ajuntament d'Albocàsser, o en cas de ser necessari, de la persona candidata que obtinguera una puntuació més alta en el procés de selecció convocat per la mancomunitat; però, atés que l'autorització, si és el cas, de la provisió de llocs per mitjà d'un nomenament interí correspon al director general competent en matèria d'administració local, la present resolució només es pronuncia sobre la revocació de l'exempció i la classificació del lloc de secretaria de la mancomunitat, sense perjudici que s'adopte la resolució que calga a través del procediment corresponent.  
  
L'article 2.4 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, establix, com a requisit per a la creació d'un lloc nou d'habilitació nacional, que es faça constar l'existència de consignació pressupostària suficient per a sufragar els gastos que es deriven d'esta creació, aspecte que se certifica per la secretaria-intervenció en data 16 de desembre de 2023.  
  
La Junta de Govern de la Diputació Provincial de Castelló, en la sessió ordinària de 21 de novembre de 2023, va emetre un dictamen favorable a la sol·licitud de la mancomunitat de revocació de l'exempció.  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en l'article 32 de la Llei 21/2018, de 16 d'octubre, de mancomunitats de la Comunitat Valenciana; en l'article 10.3 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en els articles 2 i 4 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), resolc:  
  
  
Primer  
Revocar l'exempció de l'obligació de mantindre el lloc de secretaria de la Mancomunitat Alt Maestrat.  
  
Segon  
Crear i classificar en classe tercera el lloc de treball de secretaria de la Mancomunitat Alt Maestrat, la provisió del qual queda reservada a personal funcionari d'Administració local amb habilitació de caràcter nacional de la subescala de secretaria-intervenció.  
Contra esta resolució, que posa fi a la via administrativa, de conformitat amb el que s'establix en l'article 114.c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no és possible interposar recurs en via administrativa, i això sense perjudici de la possibilitat d'efectuar el requeriment al qual es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 15 de gener de 2024. El president de la Generalitat, p. d. (R 08.11.2023, DOGV 13.11.2023), el secretari autonòmic de Presidència: Cayetano García Ramirez.